Att. — Athens — 282/1 BC
Region: Attica (IG I-III) — Attica

[δρ]ομοκλης αρκεσαντος ωαθεν ειπεν επει[δη] οι ιππαρχοι και οι φυλαρχοι οι επι νικ[ι]ου αρχοντος διατετελεκασιν αρχοντες την αρχην κατα τους νομους και επιμελομενοι του ιππικου οπως αν χρησιμον ηι τωι δημωι επιμεμεληνται δε και της καταλογης των ιππεων και προσκατεστησαν ιππεις εκατον [ο]πως αν αναπληρωθεντες οι ιππεις εις το [δυ]νατον επι του παροντος και γενομενοι [τ]ριοκοσιοι τας χρειας παρεχωνται τηι χω[ρ]αι επεμεληθησαν δε και οπως αν φυλαρχοι [ω]σιν πασαις ταις φυλαις και λυθει ο νομος [ο κ]ωλυων εκ παντων των ιππεων φυλαρχειν [το]ν βουλομενον επιμεμεληνται δε και των [τι]μησεων και των δοκιμασιων εποιησαν δε και την των σωματων δοκιμασιαν κατα τον νομον μετα της βουλης καλως και συμφερο[ν]τως τωι τε δημωι και τοις ιππευσιν επιμεμεληνται δε και της των σιτων δοσεως ωστ εχειν τους ιππεις ευτακτως κατα πρυτανει[α]ν εκαστην διατελουσι δε και τα αλλα παντ[α] και ιδιαι και κοινει φιλοτιμουμενοι περι τε τους ιππεις και τον δημον αγαθει τυχει δεδοχθαι τοις ιππευσιν επαινεσαι μεν τους ιππαρχους αλκιμαχον κλεοβουλου μυρρινουσιον και νικογενην αρκεσαντος ευωνυμεα επαινεσαι δε και τους φυλαρχους διονυσιον γαργηττιον μενωνα ιπποτομαδην καλλιδημον ευωνυμεα καλλιαδην στειριεα λυσιππον κηττιον χαριαν κεφαληθεν αντιμαχον αχαρνεα προξενον φλυεα θρασυκλην δεκελεεα αριστοφωντα οιναιον πυθωνα αλωπεκηθεν και στεφανωσαι εκαστον αυτων χρυσωι στεφανωι κατα τον νομον αρετης ενεκα και φιλοτιμιας της εις τους ιππεις και τον δημον οπως αν και οι αλλοι οι αει καθισταμενοι φιλοτιμωνται επιμελεισθαι των ιππεων ειδοτες οτι χαριτας αποληψονται αξιας των ευεργετηματων αναγραψαι δε τοδε [τ]ο ψηφισμα τους γραμματεις των ιππαρχων [εν] στηλαις λιθιναις δυειν και στησαι τημ [μεν] προς τωι ποσειδωνιωι την δ ετεραν εν [τηι σ]τοαι των ερμων.